Diari Oficial de la Generalitat Valenciana


Sumari del DOGV 5707, del 20-02-2008 (2008/1827)

RESOLUCIÓ de 31 de gener de 2008, de la Conselleria de Justícia i Administracions Públiques, sobre delegació de determinades competències en el secretari autonòmic d'Administracions Públiques.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5707

Data del DOGV
:   20-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1827


Data del document
:   31-01-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Conselleria Justícia i Administracions Públiques
    * fundació
    * competència administrativa
    * delegació de poders

RESOLUCIÓ de 31 de gener de 2008, de la Conselleria de Justícia i Administracions Públiques, sobre delegació de determinades competències en el secretari autonòmic d'Administracions Públiques. [2008/1827]  
El Decret 7/2007, de 28 de juny, del president de la Generalitat, atribueix a aquesta conselleria les competències en matèria de justícia i de fundacions, i els articles 9 i 10 del Decret 122/2007, de 27 de juliol, del Consell, fan recaure l'exercici d'ambdues -ajuda a les víctimes del delicte i fundacions- en la Secretaria Autonòmica de Justícia, Direcció General de Justícia i Menor, llevat d'aquells aspectes que han de quedar reservats al conseller per prescripció normativa.  
Per la seua banda, l'article 2 del Decret 139/2001, de 5 de setembre, del Govern Valencià, pel qual s'aprova el Reglament de desplegament de la Llei de la Generalitat Valenciana, 8/1998, de 9 de desembre, de Fundacions de la Comunitat Valenciana, disposa que: «el Protectorat de les Fundacions de la Comunitat Valenciana l'exerceix la conselleria competent en matèria de fundacions. La titularitat del Protectorat correspon al conseller, sense perjudici de la possibilitat de delegació....». El que es va efectuar per Orde d'aquesta conselleria, de 22 d'octubre de 2007, sobre delegació de l'exercici de competències en la secretària autonòmica de Justícia, publicada en el Diari Oficial de la Comunitat Valenciana, el 21 de novembre de 2007.  
Constituïda la Fundació de la Comunitat Valenciana per a l'Atenció a les Víctimes del Delicte i per a la Trobada familiar, el seu Patronat incorpora a òrgans superiors i directius d'aquesta conselleria, que tenen atribuïdes funcions tant en matèria de fundacions, com d'atenció a les víctimes del delicte o, inclús, sobre ambdues. Això constitueix, atenent el que preveu l'article 28 de la Llei de Règim Jurídic de les Administracions Públiques i del Procediment Administratiu Comú, motiu d'abstenció per a aquests pel que fa a l'adopció, com a òrgans administratius, de les resolucions o altres actes administratius que hagen de dictar-se sobre la vida d'aquella, en l'exercici del Protectorat i del Registre de Fundacions de la Comunitat Valenciana.  
Per això, fent ús de les facultats que em confereixen els articles 28.ll) i 63.1 de la Llei 5/1983, de 30 de desembre, del Consell, l'article 29 de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, i els articles 18, 21, 24, 26 i 31 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, i com que es considera pertinent delegar, per a l'exercici de les competències referents al Protectorat i Registre de Fundacions, que hagen d'exercir-se respecte a la Fundació de la Comunitat Valenciana per a l'Atenció a les Víctimes del Delicte i per a la Trobada Familiar, el secretari autonòmic d'Administracions Públiques, resolc:  
Primer  
Advocar, pel que fa a la Fundació de la Comunitat Valenciana per a l'Atenció a les Víctimes del Delicte i per a la Trobada Familiar, les facultats que es van delegar en la secretària autonòmica de Justícia, per Orde d'aquesta conselleria de 22 d'octubre de 2007, sobre delegació de l'exercici de competències.  
Segon  
Delegar, pel que fa a la Fundació de la Comunitat Valenciana per a l'Atenció a les Víctimes del Delicte i per a la Trobada familiar, el secretari autonòmic d'Administracions Públiques, per a l'exercici de les competències que corresponen al Protectorat de Fundacions de la Comunitat Valenciana, en virtut de l'article 29 de la Llei de la Generalitat Valenciana 8/1998, de 9 de desembre, de Fundacions de la Comunitat Valenciana, llevat de les previstes en l'apartat d) i les relatives a l'«extinció de les fundacions, i instar, si fa al cas, les corresponents accions judicials, i controlar el procés de liquidació» de l'apartat g), en relació amb els articles 18 i 25 de l'esmentat text legal.  
Tercer  
La present delegació no serà obstacle perquè puga advocar-se el coneixement i resolució de tots els assumptes que es considere procedents, i podrà, així mateix, revocar-la en qualsevol moment, de conformitat amb el que estableix l'article 63.5 de la Llei 5/1983, de 30 de desembre, del Consell.  
Quart  
Les resolucions que es dicten en virtut d'aquesta delegació esgotaran la via administrativa, de conformitat amb el que estableixen els articles 13.4 i 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.  
Cinqué  
Sempre que es faça ús d'aquesta delegació haurà de fer-se constar dit aspecte en la resolució adoptada, segons estableix l'article 63.6 de la Llei 5/1983, de 30 de desembre, del Consell, i l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener.  
Sisé  
La present Resolució tindrà plens efectes des de la data en què es dicta, sense perjudici de la seua publicació en el Diari Oficial de la Comunitat Valenciana.  
Valencia, 31 de gener de 2008.- El conseller de Justícia i Administracions Públiques: Fernando de Rosa Torner.